אני גר מול המים
אני גר מול המים ; בין שדות ובין חול ; מעלי השמיים ; וממול ים כחול ; לפעמים אני חי פה ; לפעמים אני מת ; לפעמים הדמיון פה ; כבר נראה כמו אמת ; יש לילות של ירח ; במזרח הזה ; יש ימים שצורח ; הכאב בחזה ; אני גר מול המים ; והאופק רחוק ; וגבוהים השמיים ; והים הוא עמוק ; יש ליופי פה טעם ; של עקבות מלחמה ; פה גדלים עשבי זעם ; בין פרחי נחמה ; כאן יודעות השפתיים ; לחייך לזמן ; כאן בוכות העיניים ; כבר שנים מעצמן ; אני גר מול המים ; ונופים משכבר ; מספרים לי בינתיים ; איך הפכו לעפר ; כאן תמצא בכל אבן ; גם שרידי חלומות ; כאן נושאים את הסבל ; בתוך סל השמחות ; כאן שותים את הצער ; בגביעי אהבה ; כאן שרים שירי סער ; בין תפילות אשכבה; 